**Referat fra Generalforsamling onsdag d. 20.11.2024**

**Ad 1: Valg af dirigent og referent**

Dirigent – Winnie Schougaard, referent – Kirsten Steen

WS konstaterede, at generalforsamlingen var lovligt indkaldt.

**Ad.2.: Formandens beretning / Bestyrelsens beretning**

Bestyrelsen fortalte på skift om årets ture. Bjørn fortalte om turene til Søborg Sø, Frederiksdal Hotel og Den Økologiske Landsby. Winnie fortalte om nattergaleturen. Nils fortalte om turen til Fændrikhus. Gitte fortalte om turen til Frederiksborg Slot, og endelig fortalte Kirsten om forestillingen på Nivå Amatør Teater.

Den foreslåede tur til Hellebæk Skole for at høre om deres miljøundervisning blev ikke til noget i år, men forsøges arrangeret næste år.

Omkring 30 medlemmer (og en del partnere) har deltaget i turene i år. Der har været mellem 10 og 25 deltagere pr. tur.

Ros omkring årets ture fra salen og tak til Kreds 36 for støtte til arbejdet og økonomi til at gennemføre turene.

Bjørn orienterede herefter om pensionistforum.

**Ad. 3: Indkomne forslag**

Eneste indkomne forslag var bestyrelsens forslag om vedtægtsændring af § 4 og § 5.
I forslaget til en ændring af §5 trak bestyrelsen selv den sidste sætning ud af forslaget:

”~~Bestyrelsen vælger blandt sig 2 repræsentanter til pensionistforum i FAK.”~~
Det er ikke et mandat, som denne bestyrelse kan have.

Forslaget blev med rettelsen fremlagt af Nils Wulff og enstemmigt vedtaget.

**Ideer til kommende arrangementer**

Der er delte holdninger til busture, som er dyre, men efter manges mening også hyggelige med god mulighed for at tale sammen. Der er tilfredshed med køre-selv-ordningen, så længe afstandene ikke bliver for store.

Ideer: Togtur til København med besøg i Folketinget og/eller Carlsbergbyen evt. med guide fra Kulturens Venner.

Man er selvfølgelig altid velkommen til at kontakte bestyrelsen med ideer til ture.

**Ad.4: Valg til bestyrelsen**

Der var genvalg til alle i bestyrelsen, som takker for tilliden.

Bestyrelsen består det kommende år af: Bjørn Helstrup, Winnie Schougaard, Nils Wulff, Gitte Frølund Thomsen og Kirsten Steen

**Ad. 5: Evt.**

Bjørn er Årsmøderepræsentant og Gitte er suppleant.

Inden Generalforsamlingen kom vores kredsformand, Annette Hansen-Jacobsen, med et kort, men meget interessant oplæg omkring kredsens arbejde siden sidste generalforsamling.

Hun kom med to opfordringer:

Kom og deltag, når Kredsen fejrer DLF´s 150-års-dag med øl og pølser på Savsvinget 7 til alle medlemmer torsdag d. 28.11 fra kl. 15-18.

Deltag i den næste generalforsamling i Kreds 36 d. 25. marts 2025, hvor der er fokus på kommunalvalg 25. Her deltager politikere fra alle kommunens partier. Det store spørgsmål til dem er naturligvis: Hvad vil du med kommunens folkeskole?